Ryanair creu que les quarantenes de 14 dies pels viatgers són "inviables" i diu que "no tenen base científica ni mèdica" La República\nRyanair creu que les quarantenes de 14 dies pels viatgers són “inviables” i diu que “no tenen base científica ni mèdica”\nACN Barcelona.-Ryanair s’ha mostrat totalment contrària a aplicar quarantenes de 14 dies pels viatgers internacionals que hagin finalitzat el seu viatge. A través d’un comunicat, el conseller delegat de l’aerolínia, […]\nACN Barcelona.-Ryanair s’ha mostrat totalment contrària a aplicar quarantenes de 14 dies pels viatgers internacionals que hagin finalitzat el seu viatge. A través d’un comunicat, el conseller delegat de l’aerolínia, Michael O’Leary, ha titllat aquesta mesura “d’inviable i ineficaç” i ha assegurat que “no té base científica ni mèdica”. Per altra banda, la companyia ha celebrat les mesures proposades per la Unió Europea, basades a incentivar l’ús de mascaretes per limitar la propagació de la covid-19 en aquells entorns on el distanciament social no és possible. Amb aquests protocols, l’empresa confia a poder reprendre la seva activitat de cara al pròxim 1 de juliol.\nEn el mateix comunicat, Ryanair ha sol·licitat als governs del Regne Unit i Irlanda que abandonin les mesures de quarantena obligatòries de 14 dies i ordenin l’ús de mascaretes per als passatgers d’avions, trens i del metro de Londres. Segons Ryanair, “els ciutadans europeus podran viatjar de forma segura durant les seves vacances fent ús de mascaretes facials i sotmetent-se a proves de temperatura”.


La carn de cabra hispànica salvatge, a la cuina del Priorat | Diari de Tarragona\nLa creatividad femenina se cita en la URV\nLa carn de cabra hispànica salvatge, a la cuina del Priorat\nTres restaurants participen, durant la temporada tardor-hivern, en les primeres jornades gastronòmiques d’aquest producte carni\n14 de Diciembre de 2019 - 17:20 hs\nLes jornades es van presentar al Restaurant Brichs de Falset, que és l’amfitrió d’enguany. FOTO: J. REVILLAS\nTerritori i proximitat es donen la mà en la primera edició de les Jornades de la Cabra hispànica salvatge que se celebren, durant la temporada tardor-hivern, en tres restaurants del Priorat: El Cairat i Restaurant Brichs (ambdós de Falset) i Les Figueres (Gratallops).\nEls establiments han acceptat el repte amb la col·laboració de l’empresa Donum Deus, un projecte de José Luis Todó, que es dedica a la caça de cabra salvatge (als Ports de Tortosa-Beseit) i, també, a la seva comercialització en restaurants.\n«Aquest acord de col·laboració permetrà donar a conèixer un producte carni, fins aleshores desconegut per molts comensals, com és la carn de cabra hispànica salvatge dels Ports de Tortosa-Beseit al Priorat», explica Todó. La primera edició d’aquestes jornades anuals compta amb tres restaurants més un de convidat, que és el Parador Nacional del Castell de la Suda de Tortosa.\nEnguany, és el Restaurant Brichs l’amfitrió de les jornades i on es van presentar les propostes culinàries, el passat mes de novembre, amb el maridatge de vins de la DOQ Priorat, la DO Montsant i la DO Terra Alta. «Aquestes jornades es faran, com a mínim, durant tres anys perquè hi haurà una rotació anual de l’establiment amfitrió amb la resta de col·laboradors», explica José Luis Todó.\nL’objectiu de les jornades -diu Todó- és «donar a conèixer aquest producte tan singular, sa, sostenible, generador d’economies circulars a les zones rurals desfavorides i amb unes característiques gastronòmiques que el fan mereixedor de les millors cuines». De fet, en la seva pàgina web el Restaurant el Cairat escriu: «La incorporació de la carn de cabra hispànica salvatge ens permet elaborar receptes tradicionals però actualitzades, un factor molt present pel que fa a la nostra cuina». Així doncs, és possible gaudir, als diferentes restaurants, des d’unes mandonguilles fins a uns raviolis de pasta fresca casolans farcits de cabra hispànica.\nEn aquesta mateixa línia, el propietari de l’empresa Donum Deus explica que «és una carn molt versàtil» i quant a les seves característiques assegura que «les anàlisis nutricionals i informes dels nutricionistes determinen que té menys grasses totals que un iogurt, que és rica en zinc i seleni, en omegues i en vitamina B12». «Així doncs, segons els informes, aquesta carn es pot recomanar a tota mena de persones», afegeix l’empresari. També fa referència al fet que «al ser una carn de caça no té cap mena de tractament humà pre mortem, és a dir, no ha menjat mai pinso, no té cap mena d’antibiòtic ni vacuna i, a l’estar caçada, és una carn que no s’ha estressat».\nDe fet, la possibilitat d’assaborir la carn de cabra hispànica salvatge va lligada a la temporada de caça que, segons explica José Luís Tudó, a «Catalunya, València i Aragó, en dates generals, va de mitjans d’octubre fins a finals de maig, temps en què la cacera és sostenible, perquè cacem un cupó limitat per les administracions, sempre previ cens de l’espècie anual, i que ens fan atacar la piràmide poblacional per sexe i per edats. Com a mínim els animals han viscut 8 anys».\n«Entenem que les primeres Jornades de la Cabra hispànica salvatge al Priorat tindran molt bona acceptació perquè és un producte de proximitat, un producte que agrada als xefs que participen i que ofereix unes possibilitats gastroenològiques molt importants», conclou José Luis Todó.\nLa guía Michelin también se apunta a la cocina sostenible


Jocs d'Hivern al Pirineu\nActualitzada 04/09/2018 a les 09:29\nLa Generalitat ha reactivat la candidatura olímpica del Pirineu i Barcelona per ser seu d’uns Jocs Olímpics d’Hivern. El projecte inicial, liderat per l’ajuntament de la capital catalana, es va descartar fa uns anys, però en els últims mesos el Govern català n’impulsa la recuperació amb la supervisió del Comitè Olímpic Espanyol. De fet, avui mateix, el supervisor del Comitè Olímpic Internacional, el suís Gilbert Felli, ha iniciat una valoració de les infraestructures i les comunicacions per fer un informe. La proposta del Govern, a través de la secretaria general de l’Esport, se centra a sol·licitar la seu per a l’any 2030, tot i que no es descarta que pugui optar ja a la del 2026, quan una candidatura europea podria tenir moltes possibilitats després de dos Jocs consecutius a Àsia (Pyeongchang el 2018 i Pequín el 2022) i que diverses de les regions europees que aspiraven a pugnar-hi (Graz a Àustria, Sion a Suïssa i Milà-Cortina d’Ampezzo) hagin mostrat els dubtes de poder presentar-s’hi.\nFins ara, el Pirineu de Lleida tenia un paper molt secundari a la candidatura de Barcelona, però amb el canvi de normativa, que possibilita que els aspirants siguin regions sense que hi hagi l’obligació de tenir una gran ciutat com a cap de cartell, obre el ventall al fet que les estacions lleidatanes siguin també seus, la qual cosa seria un excel·lent trampolí per a l’esquí i el turisme en general d’Aran, Alt Urgell, Alta Ribagorça, Pallars i Cerdanya. Aquesta modificació arriba fins i tot al nom, que ja no seria exclusivament Barcelona, que hi tindria un paper destacat i organitzaria proves al Sant Jordi o al pavelló Olímpic de Badalona, sinó que seria Pirineus-Barcelona.\nBona notícia, doncs, per a la muntanya de Lleida, que guanyaria projecció internacional i instal·lacions. Sense oblidar que infraestructures com l’aeroport de la Seu o la reivindicada millora de l’N-230 tindrien en uns Jocs d’Hivern una oportunitat immillorable per exigir ja les millores, urgents i inajornables en tots els sentits, sobretot per a la seguretat dels habitants i visitants. Som en una fase inicial i queden moltes decisions i protocols per definir, però aquesta vegada la candidatura, molt més global i territorial, té més sentit que l’anterior, ja que Barcelona és una de les capitals més ben situades del món en molts aspectes, però els esports d’hivern no en són un.


Foment assegura que manté el seu 'compromís' amb el Corredor del Mediterrani | Reusdigital.cat diari de Reus. Notícies i actualitat del Camp de Tarragona\nFoment assegura que manté el seu 'compromís' amb el Corredor del Mediterrani\nDesmenteix que en la reunió de París s'hagi "discriminat" aquesta infraestructura\nThierry Mariani i José Blanco\nEl Ministeri de Foment ha negat aquest dimecres a la nit que s'hagi obviat el Corredor del Mediterrani en la reunió que han mantingut Blanco i Mariani a París. "El Ministeri de Foment desmenteix que en la reunió Espanya-França s'hagi discriminat cap corredor ferroviari", ha assegurat en una piulada al Twitter. No només això, sinó que ha insistit en la seva aposta amb el Corredor Mediterrani: "Espanya i França refermen el seu compromís amb els corredors ferroviaris conjunts, inclòs el Corredor Mediterrani", reblava en una altra piulada dirigida a l'ACN.\nEn aquest sentit, segons que la nota que ha enviat Foment després de la reunió no es feia cap referència al corredor, Blanco ha remarcat a París "l'objectiu d'incorporar el Corredor Mediterrani a la xarxa transeuropea".\nLa nota de Foment només remarcava que el corredor central ha de quedar incorporat a les xarxes transeuropees, ja que segons Blanco i Mariani és "un objectiu estratègic a llarg termini" i que la seva realització serà una fita en les infraestructures del segle XXI. En canvi, no fa cap referència al corredor mediterrani que es reclama, especialment, des de Catalunya, València i Múrcia.\nAixí, tot i que el govern espanyol assegura que la seva ofensiva per incloure'l dins les xarxes europees de transport és clara i es mostra convençut que la Comissió Europea l'inclourà dins el seu catàleg d'actuacions prioritàries el pròxim 19 d'octubre, la nota no parla en cap moment del Corredor del Mediterrani.\nEn canvi la declaració signada pels dos ministres sí que apunta que el Corredor Central és una infraestructura de primera importància i "insta a l'Agrupació d'Interès Econòmic que impulsi els programes d'estudi d'anàlisi territorial, mediambiental, de traçat i d'avaluació socio-econòmica i financera del projecte".\nLa nota del Ministeri de Foment també fa referència a la línia ferroviària Pau-Canfranc i assenyala que Blanco i Mariani han "confirmat la voluntat dels dos països de donar, amb la regió d'Aquitània i la Comunitat Autònoma d'Aragó, un impuls al projecte de reobetura, així com de sol·licitar la seva inclusió a les xarxes transeuropees de transport".


L’equip de monitors de Can Solà – Can Solà | Casa de colònies\nL’equip de monitors de Can Solà\nL'equip de monitors s'encarrega d'acollir al grup tan bon punt arriba a Can Solà.\nMentre els monitors s'encarreguen d'ubicar a la mainada a les habitacions i d'explicar-los el funcionament de les colònies i la distribució dels espais, la nostra coordinadora, es posa a disposició de l'equip docent, repassant amb els mestres tots els detalls pertinents a la seva arribada (altes i baixes d'última hora, repàs de la llista d'al·lèrgies i intoleràncies, condicions climatològiques, etc). El coordinador serà l'enllaç entre els mestres i la casa al llarg de tota la seva estada, disposat a solucionar tot el que pugui sorgir durant les colònies, gestionant tots els dubtes, consultes, peticions o queixes.\nA Can Solà hi treballa un equip multidisciplinari de gent jove, que sent passió per l'educació en el lleure i que gaudeix fent colònies escolars, per tal que els nostres visitants s’enduguin el millor record possible de la seva estada.\nCreiem que és molt interessant i important promoure un espai d'aprenentatge i oci en l'àmbit de l'educació no formal, en el qual també es poden transmetre valors humans, tant en el desenvolupament d'estades temàtiques, esportives o d'aventura com en els moments de convivència, en un medi natural formidable i que volem compartir amb tothom.\nPer aquest motiu, us oferim un ampli ventall de possibilitats a l'hora de programar les vostres colònies, amb diversos eixos d'animació per triar i desenvolupar segons l'edat i interessos de les persones participants. Hi trobareu un munt d'activitats emocionants conduïdes pel nostre propi equip de monitors.


Le Nid dans l'Arbre Pierrefonds França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLe Nid dans l'ArbreRue de Morienval, Pierrefonds, Pierrefonds, França, 60350 - Veure al mapaExcel·lent8,7Basada en63comentarisLe Nid dans l'ArbreVeure més fotosVeure més fotosVeure totes les 50 fotosMolt bona ubicació 8,7Veure al mapa8,7Ubicació\nSobre l'allotjamentDescripcióAl visitar Pierrefonds, vosté es sentirà com a casa a Le Nid dans l'Arbre, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Le Nid dans l'Arbre, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de habitació familiar. A més, totes les habitacions ofereixen una gran varietat de comoditats com ara calefacció, balcó/terrassa, nevera, forn microones, plat de dutxa per satisfer els clients més exigents. L'hotel ofereix una excelent varietat d'instal.lacions d'oci, incloent jardí. Amb una localització ideal i amb comoditats imbatibles, Le Nid dans l'Arbre no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsJaponès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantLate check-in until 20:00 is possible at an additional cost. Comentaris recents de clients


La línia L1 de metro es renova de Clot a Fondo aquest estiu | Info Barcelona | Ajuntament de Barcelona\nDel 29 de juny al 30 d’agost se suspendrà el servei de metro de la línia L1 entre les estacions de Clot i Fondo per renovar-hi 9 quilòmetres de via, amb una inversió de 20 milions d’euros. Durant aquest període s’habilitarà un servei alternatiu i gratuït de bus llançadora amb dues línies que connectaran Clot i Fabra i Puig, i Onze de Setembre i Fondo, respectivament.\nTransports Metropolitans de Barcelona (TMB) modernitzarà aquest tram de metro en la renovació més gran realitzada mai a la xarxa, que consisteix a renovar completament les vies, els aparells, les instal·lacions i la senyalització ferroviaris d’un sector amb més de cinquanta anys d’antiguitat.\nPer poder executar els treballs es tancaran nou estacions de la línia L1 de metro entre el 29 de juny i el 30 d’agost: Navas, La Sagrera, Fabra i Puig, Sant Andreu, Torras i Bages, Trinitat Vella, Baró de Viver, Santa Coloma i Fondo, a més de Clot en direcció Fondo.\nDurant la interrupció del servei de metro s’habilitarà un servei gratuït de bus llançadora amb dues línies de tretze autobusos articulats cada una, que faran el recorregut de la línia L1 de metro:\nBus llançadora Clot – Fabra i Puig: amb parada a les estacions de Clot, Navas, La Sagrera i Fabra i Puig, amb una freqüència de pas d’entre 3 i 8 minuts els dies laborables i d’entre 3 i 10 minuts els dissabtes i els dies festius.\nBus llançadora Onze de Setembre – Fondo: amb parada a les estacions Onze de Setembre, Sant Andreu, Torras i Bages, Trinitat Vella, Baró de Viver, Santa Coloma i Fondo, amb una freqüència de pas d’entre 5 i 12 minuts els dies laborables i d’entre 6 i 15 minuts els dissabtes i els dies festius.\nMetro: la línia L5 permet arribar fins a La Sagrera i la L9 Nord connecta aquesta estació amb Fondo.\nRodalies: les línies R3 i R4 connecten el centre de la ciutat (Plaça Catalunya i Arc de Triomf) amb les estacions de La Sagrera – Meridiana, Sant Andreu Arenal i Torre Baró, i les línies R2 i R2 Nord connecten Passeig de Gràcia amb l’estació de Sant Andreu Comtal.\nAutobús: en horari diürn als barris afectats pel tall del servei de metro circulen les línies H8, 11, 34, 62, 192, V25, V31 i V33, i en horari nocturn hi circulen les línies N3 i N9.\nConsulteu tota la informació sobre el servei de metro de la línia L1 i les alternatives de transport durant el tall de servei entre les estacions de Clot i Fondo al web de TMB.


Vuit dotacions dels Bombers controlen un incendi en un mas - Empordà\nVuit dotacions dels Bombers controlen un incendi en un mas\nLes flames han afectat l'edificació que estava en obres\nEMPORDA.INFO Els Bombers de la Generalitat van treballar en les tasques d´extinció d´un incendi que va afectar de un mas de la localitat de Biure. En aquest cas, van ser 8 les dotacions que van estar treballant en aquest incendi, que ja van extingir, que va cremar de forma molt important l´edificació. En arribar al lloc de l´incendi, els Bombers ja van comprovar que l´incendi afectava principalment la planta baixa, així com altres dependències del mas, i que el teulat havia cedit.\nCap persona no ha resultat ferida com a conseqüència d´aquest incendi.\nDues patrulles dels Mossos d´Esquadra també van treballar en aquest servei i, segons han informat, al llarg d´aquest matí hi tornaran per realitzar una inspecció i mirar de determinar les causes i la possible intencionalitat de l´incendi.


Convocada vaga indefinida a TE Connectivity a partir del 21 de novembre - CCOO CAT\nCCOO » Notícies » Vallès Occidental i la Catalunya Central » Convocada vaga indefinida a TE Connectivity a partir del 21 de novembre\nPer la continuïtat de la fàbrica de Montcada i Reixac i dels llocs de treball\nLes negociacions sobre l’ERO presentat per TE Connectivity per tancar la planta de Montcada i Reixac continuen sense avenços. CCOO d’Indústria i el comitè d’empresa segueixen exigint la retirada de l’expedient i el compliment de l’acord assolit fa un any, que garantia el projecte industrial durant tres anys. La part social ha tornat a demanar a la direcció de l’empresa que mantingui l’activitat industrial de la planta almenys fins al desembre del 2022.\nDavant d’aquest escenari, el comitè d’empresa ha convocat una vaga indefinida a partir del 21 de novembre, a les 6 h, per la continuïtat de la planta de Montcada i Reixac i dels llocs de treball. CCOO d’Indústria de Catalunya dona total suport a la vaga convocada.\nLes dues parts han convocat una nova reunió aquest divendres, 20 de novembre, per intentar avançar en les negociacions.


Use this identifier to quote or link this document: http://hdl.handle.net/2072/10079\nUniversitat Autònoma de Barcelona. Facultat de Filosofia i Lletres; Santamaria, Núria\nManuel Veiga sembla estar creant un univers dramàtic personal. Mostra una voluntat no tan sols de donar la paraula als marginats de la societat, fent-los protagonistes de les seves obres, sinó que busca recuperar una tradició i una memòria del Segle XX tan espanyola com mundial en un punt de vista històric i cultural. L’interessa la memòria en general, la seva necessitat per a alguns i les seves lligams per a uns altres. Per escenificar-la, utilitza l’alteració de la temporalitat i el realisme màgic, la fantasia, el somni i el atzar.\ntreball de recerca.pdf 1.253 MB PDF


L'Informatiu - Més de 700 alumnes de l'INS Estela Ibèrica sense classe per un acte de vandalisme\nMés de 700 alumnes de l'INS Estela Ibèrica sense classe per un acte de vandalisme\nMés de 700 alumnes de l'Institut Estela Ibèrica s'han vist obligats a romandre avui a casa després de l'acte de vandalisme sofert aquest cap de setmana a l'edifici d'aquest centre educatiu. Algú s'ha colat a la sala dels dipòsits de gasoil i ha encès un petit foc sota un dels dipòsits que s'ha anat escalfant fins a desfer-se i provocar un vessament. Les flames van arribar al sostre de l'habitació i, per sort, van fondre la canonada de l'aigua que va apagar el foc. El resultat són un vessament de 1.000-1.500 litres de gasoil i una xifra indeterminada d'aigua que va inundar tota la primera planta de l'edifici i un dels patis.\nHores d'ara, tot el centre està obert ventilant-se i l'empresa de neteja està actuant de valent per poder eliminar tots els residus. L'equip directiu compte amb un mesurador de la qualitat de l'aire per assegurar quan podran tornar a obrir les aules.\nEls Mossos d'Esquadra investiguen els fets i des de la direcció de l'INS Estela Ibèrica es demana que si alguna persona té qualsevol informació al respecte la faci arribar al cos policial perquè "actes vandàlics com aquests no només no es poden consentir sinó que s'han de perseguir". Tota la comunitat educativa lamenta aquests fets, ha insistit.\nDes del centre educatiu han explicat que la veu d'alarma la va donar l'encarregada del bar del centre que va entrar ahir dilluns al centre amb la intenció de netejar la zona. També s'apunta que el tipus de terra és molt porós i que el gasoil ha penetrat i que s'està estudiant la possibilitat de polir el terra per eliminar l'olor de gasoil. Tota la fusteria també ha quedat greument afectada. De moment, es desconeix quan podrà tornar l'alumnat a l'Institut Estela Ibèrica.\nFoto: Una de les dependències del centre educatiu on es va vessar gasoil / INS Estela Ibèrica


Empleo Consultor CTIC en Universitat Oberta de Catalunya (UOC)\nSitio web www.lluisrius.cat\nAcerca de Sóc professor d’Ensenyament Secundari. He treballat a instituts públics de Blanes, Cardedeu, Salt i Anglès com a professor de les assignatures de Llengua i literatura catalana. He ocupat càrrecs directius i de gestió. He estat tres anys tutor d’alumnes del CAP (ICE de la UdG) i he estat corrector de les PAU sis anys. Tinc una àmplia experiència en formació a distància: he estat alumne telemàtic de molts cursos (SGTI) i he fet un Master en Multimèdia Educatiu a distància (UB). També he estat formador i professor a distància de grups d’adults. Des de l’any 1992, he fet de professor/tutor telemàtic de cursos del Departament d’Educació (SGTI). També molts anys que imparteixo cursos presenci...\nMoodle tips and tricks de stencel Hace 8 años


La CUP proposa un ús alternatiu del nou Parc del Francolí\nLa candidatura tarragonina respon a les últimes informacions sorgides als mitjans de comunicació locals davant la possibilitat que un espai públic es degradi gratuïtament i innecessària.\nLa CUP s’afegeix a la cadena humana per salvar el bosc de la marquesa\nLa Candidatura d’Unitat Popular (CUP) de Tarragona s’afegeix a la cadena humana i a la Marxa Reivindicativa per salvar el litoral tarragoní d’aquest dissabte dia 25 de juliol convocada per la plataforma Salvem la Platja Llarga. Aquesta cadena humana té per objectiu salvar tot l’entorn de la platja llarga i del bosc de la marquesa de l’ofensiva del ciment i de la tala d’arbres, així com la introducció d’elements forans com passarel·les de fusta, murs de formigó revestits de pedra, camins de sauló, fanals i elements del mobiliari urbà.\nLa Candidatura d’Unitat Popular, davant la inclusió per part de l’Ajuntament de Tarragona de retolació bilingüe a nombrosos contenidors soterrats de la ciutat demana a l’alcalde Josep Fèlix Ballesteros i a Rosa Rossell, responsable del Servei de Política Lingüística municipal, una major implicació alhora de fer complir el Reglament per a l’Ús de la Llengua Catalana a l’Ajuntament de Tarragona ja que des de l’Ajuntament s’estan incomplint els articles 13 i 15.1.\nEn el judici dut a terme contra tres militants independentistes el 20 de juliol de 2009 ha quedat clar el que la CUP ja va denunciar en el seu moment, i és que la Guàrdia Urbana de Tarragona està bastint un fitxer polític de les persones que assisteixen a manifestacions a la ciutat. Des de la CUP es tenen seriosos dubtes de què les gravacions i fotografies fetes el passat 1 de maig per la Guàrdia Urbana hagin estat destruïdes, tal i com han afirmat membres d’aquest cos armat municipal.\nLa CUP considera excessiu destinar 1,7 milions a la compra de l’Hostal del Sol\nLa Candidatura d’Unitat Popular de Tarragona (CUP) considera exagerat el protocol d’intencions entre l’Ajuntament i el propietari de l’Hostal del Sol aprovat en la sessió ordinària del Consell Plenari d’aquest matí, ja que l’adquisició d’aquesta finca per part del municipi no es fa a un preu ni en unes condicions raonables, tenint en consideració les actuals circumstàncies que envolten de l’espai i el període de crisi que estem vivint. Pagar 1,7 milions d’euros no és raonable, i menys quan la finca va constar-li a l’actual propietari, ara fa 12 anys, 200.000 €.\nLa Candidatura d’Unitat Popular de Tarragona (CUP) s’oposa a la proposta que es debatrà al proper Consell Plenari i que pretén cedir terrenys municipals al Ministerio del Interior, mitjançant la seva Gerencia de Infraestructuras y Equipamiento de la Seguridad del Estado (GIESE).\nPer a la CUP l’Ajuntament de Tarragona no ha de cedir res al Ministerio del Interior i ha d’anar més enllà i rescindir el Conveni de col·laboració subscrit entre el Ministeri de l’Interior i l’Ajuntament per a la construcció d’unes dependències annexes a l’actual Comissaria Provincial de Policia.\nLa CUP presenta un prec sobre l’actuació de la Guàrdia Urbana\nLa Candidatura d’Unitat Popular (CUP) ha lliurat al registre general de l’Ajuntament de Tarragona (registre d’entrada núm. 24770) un prec amb tres peticions al consitori totes elles referents a l’activiat que com a policía política al servei del bipartit està duent a terme la Guàrdia Urbana.\nEn aquest prec, la CUP demana a l’Ajuntament de Tarragona:\nQue realitzi les gestions necessàries per esbrinar si la Guàrdia Urbana està bastint una base de dades o fitxer a partir de les opcions polítiques i/o sindicals de la ciutadania.\nLa CUP de Tarragona presenta una proposta pel Fortí de la Reina a l’ajuntament\nLa Candidatura d’Unitat Popular de Tarragona (CUP) presenta a l’Ajuntament de Tarragona una proposta de reordenació i dignificació de l’espai dels Fortins de la Reina i del seu entorn natural, per a ser debatuda en el proper ple municipal. L’objectiu és que aquest espai sovint relegat a l’oblit pels propis ciutadans, pugui ser gaudit de forma plena per totes les tarragonines i tarragonins.\nLa Candidatura d’Unitat Popular de Tarragona (CUP) dóna suport a Iniciativa Internacionalista – La Solidaritat entre els pobles (II), de cara a les properes eleccions europees del 6 de juny. Aquesta candidatura internacionalista sorgeix de la voluntat d’unió de totes les organitzacions independentistes i anticapitalistes d’àmbit estatal que consideren que la idea d’Espanya és una fal·làcia.\nLa CUP s’afegeix a la marxa “Aigua pel Gaià!”\nCoincidint amb el desè aniversari de la plataforma “Salvem el Gaià”, la Candidatura d’Unitat Popular (CUP) de Tarragona s’afegeix a la marxa per recuperar l’aigua del riu Gaià, que va tenir lloc aquest diumenge 17 de maig del 2009. Aquesta marxa de caire popular on petits i grans van gaudir d’un dia esplèndid, es va iniciar a la desembocadura del riu Gaià a la Plana de Tamarit, i va finalitzar al Catllar, on es va fer un dinar ecològic i vegetarià, i es va tocar música en directe.


El Ple avança tràmits per a materialitzar la futura rotonda del carrer Encarnació de Vila-real - revistapoble.net\nEl Ple avança tràmits per a materialitzar la futura rotonda del carrer Encarnació de Vila-real\nNov 27, 2018 | VILA-REAL\nLa millora de la seguretat en l’accés Nord de Vila-real, amb la construcció d’una rotonda en la confluència dels carrers Encarnació i Camí Vell Castelló-Onda, avança definitivament cap a la seua materialització. El Ple de l’Ajuntament de Vila-real ha aprovat per unanimitat la modificació puntual del pla necessària per al projecte. La glorieta es completarà amb una altra actuació similar en l’entrada Sud, entre el Camí Les Voltes i l’avinguda de Bèlgica.\n“Aquestes dues rotondes seran les portes d’entrada a la ciutat, dos accessos que incrementaran la seguretat viària i milloraran de forma significativa l’entorn, dignificant els accessos urbans. Hui remetem la documentació de la rotonda que donarà servei a l’entrada Nord, perquè siga provada i avançar en la seua construcció”, detalla el regidor de Territori, Emilio M. Obiol. Per a fer possible aquest projecte, el Ple municipal va suspendre llicències i ha expropiat un habitatge per valor de 50.000 euros.\nTambé en l’àmbit urbanístic, el Ple ha aprovat la inclusió en l’inventari municipal de dos sobrants de via pública al Sedeny del Carme i al carrer de Polo de Bernabé, a més de la modificació de normes urbanístiques i del Pla General per a la modernització d’estructures industrials. La sessió ha servit també per a elevar a l’Agència Valenciana de Seguretat i Resposta a les Emergències la sol·licitud de felicitació per al comissari principal de la Policia Local, José Ramón Nieto, i de condecoració a l’agent Juan Cayuela, per la seua actuació en les pluges, en salvar la vida d’una veïna que va quedar atrapada en el seu cotxe al túnel subterrani del carrer dels Furs de València.\nTambé per unanimitat s’ha aprovat una declaració institucional per a sol·licitar a la Generalitat la inclusió d’infraestructures pendents en els pressupostos del Consell. Els projectes de millora de centres docents, inclosos en el programa Edificant, o la ronda Sud-oest, l’execució de la qual acaba d’eixir a licitació, són algunes de les dotacions que reclama el Ple. En les reivindicacions s’inclouen també l’ampliació del centre d’Alzheimer, un nou centre de salut per a la zona centre o la construcció de l’Escola Oficial d’Idiomes, entre uns altres.


Apart Yayla Istanbul Turquia - Ofertes d'hotels amb els MILLORS DESCOMPTES EN LÍNIA\nAli Kuscu Mahallesi Macar Kardesler Caddesi Nalbant Demir Sokak. No:30, Fatih, Istanbul, Turquia, 34230 - Veure al mapa\nTant si es tracta d'un viatge de plaer com si és de negocis, Apart Yayla és una elecció d'allotjament magnífica quan visiten Istanbul. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apart Yayla és compromet a que la seva estada sigui el més còmoda possible. Per anomenar algunes de les comoditats de l'hotel, hi ha Wi-Fi gratuït en totes les habitacions, transport hotel/aeroport, habitació familiar, lloguer de cotxes, servei de bugaderia.\nL'ambient de Apart Yayla es reflexa en cada habitació. aire condicionat, calefacció, servei de despertador, balcó/terrassa, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Apart Yayla no troba competidors en cap categoria.


L’himne de la precarietat millennial que vol sacsejar Catalunya – CATzona\nL’himne de la precarietat millennial que vol sacsejar Catalunya\nQuan el 15 de setembre de 2008 el banc d’inversions Lehman Brothers va fer fallida, Maria Ribot (Manresa, 1990) i Jordi “Jet” Serra (Manresa, 1990) tenien disset anys, mentre que Queralt Guinart (Moià, 1996) n’acabava de fer dotze. Aquell dia, sense que ni ells ni gairebé ningú ho sospités, els fills de la generació nascuda al llindar dels Jocs Olímpics de Barcelona i que ja fregava la majoria d’edat estava a punt de canviar una vida construïda entre cura, privilegis i coixins d’escuma per una altra plena de ràbia, precarietat i pilotes de goma.\nEl món, en efecte, ja mai més no tornaria a ser igual, per això totes les promeses de futur amb les quals s’havien educat milers de joves catalans durant anys d’abundància se n’anaven en orris, lentament, mentre en paral·lel feien fallida els paradigmes amb els quals havien crescut: potser amb estudiar no n’hi hauria prou per tenir feina, potser amb tenir feina no n’hi hauria prou per tenir una casa i potser amb tenir una casa no n’hi hauria prou per poder pagar la calefacció. Potser amb fer tot allò que els havien dit que fessin per tenir el que volien, doncs, no n’hi hauria prou per viure amb el confort d’aquella infància ‘de dissabtes al Pryca i diumenges a l’Imax’ en la qual s’havien criat.\nEntre la goma i l’escuma\nMés d’una dècada després d’aquella crisi, Jo Jet i Maria Ribot d’una banda, i Kerrature de l’altra, són els respectius projectes artístics d’aquells tres joves que han assumit una cosa impensable fa quinze anys i absolutament acceptada avui: mai no viuran tan bé com els seus pares. Això és el que diu Gomaespuma, la cançó d’autoria compartida que els dos grups van presentar fa pocs dies: un miniprojecte comú que té tots els ingredients per considerar-se un himne generacional de les ‘filles socials de Jordi Pujol, del Pacte del Majestic i de Dragon Ball, de la Noti, de la Nets i d’un tomàquet que parla’.\n“Volíem fer una cançó que fos també un himne sociogeneracional, ja que allò que hi relatem és el desencís dels fills de classe mitjana nascuts als vuitanta o els noranta que ara, de grans, afrontem una vida que res s’assembla a la que ens havien venut de petits”, explica Maria Ribot, que està acabant la quarta carrera universitària després d’haver-ne abandonat tres anteriorment, és autònoma i treballa de consultora cultural a la cooperativa Cultura del Bé Comú, un projecte encetat amb Jordi “Jet” Serra i un company més fa un parell d’anys a Manresa. “Des que vaig acabar la carrera he treballat de mil coses diferents, l’última d’elles fent de cambrer, aquest estiu”, explica Jordi “Jet”, compositor de la cançó i llicenciat en Història amb un màster de professor, per bé que mai no ha exercit ni d’historiador ni de professor a cap escola.\nEl projecte no inclou només la cançó i el vídeo, sinó també marxandatge en forma de samarreta.\nAmb una estètica de rap naïf i lo-fi, Gomaespuma és fruit d’un procés creatiu col·lectiu del duet manresà i Kerrature, el projecte artístic de la dissenyadora i il·lustradora Queralt Guinart, que ha cantat fent duets també amb grups com Sr.Chen o Ginestà. Tampoc ella ho té fàcil per pagar les factures del dia a dia treballant en el disseny gràfic, confessa: “Sembla que haver crescut en un entorn privilegiat s’hagi de dir amb la boca petita, com si fos una culpa, i a la vegada sembla que ens haguem d’embrutar el front de pols per sentir-nos que som treballadores”.\nEls artistes proposen també que “aquesta consciència d’una realitat difícil no ens ha d’immobilitzar, ja que nosaltres creiem en una espècie de pessimisme reactiu on ens sabem pringats, però això no ens impedeix lluitar amb humor o ironia pel que creiem que és nostre”. Ho il·lustren frases de la cançó com ‘pagarem les de sempre, però quan passin la factura les rebrem amb els punys’ com una metàfora de consciència irònica, i a la vegada, resistència.\nEssència punk fora de la zona de confort\nLa fusió de Jo Jet i Maria Ribot amb Kerrature ha permès al duet manresà sortir del seu hàbitat natural i tractar el tema des d’un enfocament, una estètica i un llenguatge poc habitual en ells, que al llarg de la seva trajectòria musical iniciada gairebé fa una dècada s’han emmarcat sempre en els paràmetres del pop poètic o la cançó d’autor sentimental. Al seu torn, per l’artista moianesa, que ve de l’escena slam poetry a Catalunya i té vincles més propers amb el món de la música urbana o el trap que no pas amb el pop íntim, treballar amb Jo Jet i Maria Ribot tancant-se durant uns quants dies tots tres sols al Konvent de Cal Rosal ha suposat també “un repte creatiu motivador, ja que escriure una lletra a mitges mai no és fàcil, però escriure la cançó que els nostres pares no voldrien escoltar és encara més difícil”.\nEl logotip de la cançó és un carret de la compra en flames, metàfora del capitalisme salvatge en col·lapse permanent.\nL’obra total inclou una proposta de vídeo col·lectiu, amb amics i amigues dels artistes que representen la generació marcada per la precarietat i el privilegi a parts iguals, amb totes les contradiccions que això suposa, tal com reflecteix el vers ‘Entre les tesis de Bakunin i 100% d’eleccions votades, amb 3 títols al currículum i una feina on no fan falta’. Tant en el vídeo com en la cançó les referències al pujolisme són constants, ja que com confessa Maria Ribot, “vulguem o no, en som filles socials i és l’herència d’aquells temps allò que ens ha conduït a aquesta situació on som ara: mirar enrera i recordar que vam viure felices, sí, però que aquella època també estava plena de trampes i de projeccions vers un futur que ha resultat dificilíssim, per això codificar la nostàlgia és com beure glops aspres de verí”.


Els més llegits del 2017 - Wá Comunicació\nEls més llegits del 2017\n13 desembre, 2017 Sílvia ServatRecullNo hi ha comentaris\nQui no fa balanç a finals d’any? Qui no escriu propòsits? Qui no fa reculls anuals? Qui no menja torrons? Nosaltres ho fem tot, així que avui enllacem les 10 publicacions que us han interessat més del nostre blog, i després anirem a córrer una estona, per baixar aquells torrons que encara no hem menjat 😛 Bona lectura!\nJa és aquí l’Estudi Anual de Xarxes Socials d’IAB Spain\nAquest document permet entendre l’ús que els internautes fan de les xarxes socials i la relació d’aquestes amb les marques i la publicitat.\nRecull fotogràfic d’un dia normal d’una mare emprenedora. Un tetris d’alta dificultat i satisfacció.\nCaptar l’atenció dels periodistes amb una nota de premsa no és gens fàcil, en aquesta publicació us donem alguns consells per tal d’aconseguir-ho.\nConèixer els usuaris de les diferents xarxes socials abans de fer l’estratègia de Social Media és imprescindible. Analitzem el “III estudio sobre los usuarios de Facebook, Twitter e Instagram en España” fet per The Social Media Family.\nEl Lifestyle, o estil de vida, és una tendència on la marca intenta personificar els interessos, actituds i opinions d’un grup o una cultura i on l’estètica dels continguts visuals juga un paper importantíssim.\nPresència a les xarxes socials? Sí, però ben portada\nTothom ha de tenir presència a les xarxes socials? Val ser-hi de qualsevol manera? Podem porta-les nostaltres mateixos? La deixem en mans de professionals?\n5 característiques d’un bon community manager\nQuè implica portar una comunitat online i quines característiques han de tenir les persones que s’hi dediquen.\nTendències 2017 pel màrqueting de continguts\nEl màrqueting de continguts és imprescindible per atraure i fidelitzar el nostre públic objectiu. En aquesta publicació parlem de les tendències de l’encara vigent, 2017.\nSi quan voleu compartir un contingut a la vostra pàgina d’empresa de Facebook no sabeu què posar al text, o directament no poseu res, cliqueu l’enllaç, us anirà bé 🙂\nEn GIF’s i en clau d’humor expliquem com és el dia a dia a la feina de gestionar comunitats online.\n: branding, community manager, estudi anual, lifestyle, màrqueting, nota de premsa, socialmedia, Xarxes Socials\nEntrada prèvia 6 errors de Lifestyle Branding que no podem cometre Entrada següent Estudi sobre l’ús de les xarxes socials durant 2017\nPlanificar les publicacions a Instagram


Triple desplaçament consecutiu en una setmana\nEn només vuit dies, el conjunt blaugrana visitarà fins a tres equips: el Leganés i el València, a la Lliga, i a Torí per enfrontar-se a la Juventus a la Lliga de Campions\nSetmana frenètica a Can Barça. Els homes d’Ernesto Valverde afronten un triple enfrontament a domicili, amb tres desplaçaments en només vuit dies. Després de l’aturada per compromisos internacionals, els barcelonistes visitaran el Leganés dissabte, dimecres a la Juventus i diumenge el València.\nEl primer compromís serà a Butarque davant d’un dels equips revelació de la temporada (dissabte 18, 16.15 hores). El Leganés és el tercer equip amb menys gols encaixats a la Lliga amb 8 dianes en 11 jornades, només superat pel Barça (4 gols encaixats) i l’Atlètic de Madrid (6). Els homes d’Asier Garitano sumen 17 punts i són novens a la classificació, amb els mateixos punts que el setè i a només dos punts d’Europa. Sens dubte, una de les sensacions d’aquest inici de temporada.\nEl segon desplaçament consecutiu dels blaugranes tindrà lloc en un dels estadis més exigents del continent com és el Juventus Stadium (dimecres 22, 20.45 hores). El FC Barcelona visitarà Torí per afrontar el matx corresponent a la cinquena jornada de la fase de grups de la Lliga de Campions, on els culers assegurarien de manera matemàtica l’accés als vuitens amb un empat. Cal recordar que la darrera visita a l’estadi de la Juventus va ser la temporada passada i els blaugranes van caure per 3-0 als quarts de final de la Champions, clara mostra de l’exigència màxima que comporta la visita a Itàlia.\nFinalment, els homes de Valverde tancaran una setmana frenètica visitant Mestalla en la 13a jornada de Lliga (diumenge 26, 20.45 hores). Primer contra segon, màxima exigència. El líder visita l’estadi del seu principal competidor, i guanyar el València comportaria donar un gran cop d’autoritat a la classificació. Davant, però, estarà l’equip més golejador del campionat amb 30 dianes (empatat amb el Barça) on destaquen els 9 gols de Zaza, principal perseguidor de Leo Messi (12 gols) per al Pitxitxi.


CONCHITA WURST A BARCELONA: “VULL QUE TOTHOM CONEGUI VIENA” |\nCONCHITA WURST A BARCELONA: “VULL QUE TOTHOM CONEGUI VIENA”\nPosted on Març 21, 2015 by Eurovisio.cat\tDeixa un comentari\nAquest dimecres dia 18 de Març, i coincidint que l’Oficina de Turisme oficial de Viena inaugurava la nova exposició del ViennaSphere al Moll de la Fusta de Barcelona, l’equip d’Eurovisio.cat va poder estar en directe per veure l’actuació estelar de la guanyadora del festival de l’any passat, Conchita Wurst.\nÉs evident que a dia d’avui ja s’han escrit molts rius de tinta sobre els aspectes més rellevants d’un personatge creat per en Tom i que ha esdevingut una de les icones més importants durant els últims mesos tant a nivell europeu com universal. La seva transigència per donar un missatge clar al món: Amor i Respecte. Aquests dos arguments són els que l’artista manifesta per donar a conèixer el seu personatge, Conchita Wurst.\nElla és una icona per als austríacs i més encara pels vienesos, que el pròxim mes de maig veuran com tota la ciutat s’omple de música gràcies al festival que ella mateixa va guanyar, Eurovisió. Per aquest motiu, l’oficina de turisme de Viena va convidar a l’artista per a presentar la gran exposició temporal que ha instal.lat a Barcelona, el ViennaSphere i que es pot visitar fins el pròxim dissabte dia 21 de març.\nLa gala de presentació va comptar amb convidats d’excepció, autoritats i amb l’inafable presentació de Arabella Kiesbauer, una de les presentadores del festival d’enguany, així com també diferents autoritats de la Generalitat, Ajuntament de Barcelona, responsables d’agències de viatge, premsa i altres.\nL’inici va comptar amb la projecció del vídeo especial que es reproduïrà durant aquests tres dies al recinte i posteriorment l’actuació de Wurst. La cantant va interpretar primerament el tema Rise Like A Phoenix per donar pas a la presentació del seu últim llibre sobre la seva biografia per després interpretar el seu últim senzill, You Are Unstoppable. Seguidament va seguir la ronda de fotografies oficials al photocall creat per a l’esdeveniment.\nLa primera visita de Wurst a Barcelona va ser tot un reclam per a l’actualitat del país durant dos dies ja que el dia abans ja va intervenir al programa d’Andreu Buenafuente, En el aire, als estudis de Sant Just Desvern, on a part de ser entrevistat pel gurú televisiu va interpretar també algun tema en directe.\nL’endemà, dia de la inauguració de l’exposició també va aprofitar per constrarestar opinions i conèixer en primera persona a Edurne, representant espanyola d’enguany i de la qual va afirmar la mateixa Wurst que és una de les cançons que té més possibilitats de guanyar el festival. A través del blog de rtve.es es va poder seguir la robada i en aquest cas les dues van opinar sobre les diferents cançons participants al festival d’aquest any.\nEl períple de Wurst a la capital catalana no acabava amb la trobada amb Edurne, ja que posteriorment l’equip de La Tribu de Catalunya Ràdio (Xavi Rosiñol i el còmic Xuriguera) van poder-li fer una entrevista molt interessant pel programa de ràdio del que van aprofundir sobretot en el personatge, la seva trajectòria després de guanyar el festival i del que representa l’espectació tan gran que ha creat l’artista. En podeu veure el vídeo-locució de la trobada clicant aquí.\nSense cap mena de dubte una molt bona tasca per part de l’Oficina de Turisme de Viena per tal de promocionar la seva ciutat i alhora fent servir el festival d’Eurovisió com a rerefons d’interés.\nL’exposició romandrà oberta fins avui dissabte dia 21. Per tant, tots aquells que estigueu interessats en descobrir la capital austríaca més a fons us animem a que l’aneu a veure. Recordeu que és interessant saber que entre tots els visitants, cada dia es sorteja un viatge a Viena durant el cap de setmana de la final del festival (avió, hotel i entrades). Tota una bona excusa per passejar vora el mar de Barcelona.\nPodeu veure tot el reportatge fotogràfic que l’equip d’Eurovisio.cat va poder fer durant l’acte cliant aquí o accedint a la pàgina oficial de Flickr.\nAquí podeu vuere l’actuació en directe del dimecres i l’entrevista que li va fer la presentadora de l’acte:


La rítmica del Pare Manyanet preparada per al Campionat de Catalunya - Copa Base de Conjunts | Canal Reus TV\nLa rítmica del Pare Manyanet preparada per al Campionat de Catalunya Copa Base de Conjunts\nLa rítmica del Pare Manyanet preparada per al Campionat de Catalunya - Copa Base de Conjunts\nUn esdeveniment que permet a les gimnastes classificar-se per a les competicions nacionals.\nFOTOGRAFIA: AE Pare Manyanet\nDesprés de superar diferents fases de Copa Catalana, la secció de gimnàstica rítmica de l'Associació Esportiva Pare Manyanet es prepara per participar en el Campionat de Catalunya - Copa Base de Conjunts.\nL'esdeveniment se celebrarà a Torredembarra aquest diumenge 1 de març i permetrà classificar els cinc millors equips catalans a la competició nacional; el Campionat d'Espanya Base de Conjunts.\nLes manyanetenques assistiran a la prova amb un equip benjamí, un aleví i un cadet. El conjunt sènior de nivell absolut haurà d'esperar a conèixer si pot arribar a la fase nacional, ja que la prova classificatòria s'ha ajornat fins al dia 22 de març.\nLes reusenques ja han sumat els seus primers èxits enguany\nEn la temporada Tardor-Hivern van aconseguir cinc medalles de les cinc possibles en el Campionat de Catalunya i a més a més, tots els conjunts van quedar entre els quinze millors classificats en el Campionat d'Espanya.\nImatge dels conjunts de la secció de rítmica de l'Associació Esportiva Pare Manyanet que participaran en el Campionat de Catalunya - Copa Base de Conjunts\nAra, buscaran superar aquests resultats o bé igualar-los, ja que l'abril del 2019 el conjunt aleví absolut va quedar cinquè a Guadalajara.\nEl Campionat d'Espanya Base de Conjunts se celebrarà a Pamplona el cap de setmana del 2 i 3 de maig, juntament amb la 3a Fase Copa d'Espanya de Conjunts.\ngimnàstica rítmica Rítmica Associació Esportiva Pare Manyanet\nLa secció de rítmica del Manyanet obté els primers èxits de l'any esportiu\n12.12 per Berta Treig


Troben un centenar d'objectes de fusta al jaciment neolític de la Draga de Banyoles - AraGirona\nLa recerca al poblat es va reprendre a finals de setembre, després d'estar aturada des del 2005\nLes excavacions a la Draga es van reprendre a finals de setembre © ACN\nACN - Banyoles Pla de l'Estany Dilluns, 18.10.2010. 13:54 h\nLes diverses campanyes d'excavacions al jaciment neolític de la Draga, a Banyoles, han permès localitzar-hi un centenar d'objectes de fusta, a part de prop d'un miler de pals que formaven part de les estructures de les cabanes. Així ho ha explicat aquest dilluns un dels directors de les excavacions a la Draga, Antoni Palomo, que ha qualificat d''absolutament extraordinàries' les troballes que es fan en aquest jaciment, ja que el fet de trobar-se en un ambient lacustre fa que s'hi conservi molt millor la fusta. Les excavacions en aquesta zona es van reprendre a finals de setembre, després que no s'hi hagués treballat des del 2005.\nBanyoles, Draga, excavacions, Tweet\nAixí, el 20 de setembre passat va començar aquesta nova campanya d'excavacions a la Draga, que preveu allargar-se fins a principis de novembre, segons ha especificat Palomo. Amb un pressupost de 45.000 euros aquest any i una quinzena de persones treballant-hi -procedents d'arreu de l'Estat i també d'altres països-, les excavacions permeten dibuixar que aquest jaciment té 'una riquesa i una complexitat més elevats del que crèiem', ha apuntat Palomo. L'objectiu d'aquest nou projecte és aconseguir un estudi complet de les roques sedimentàries estratificades d'aquest jaciment. També s'hi recuperen restes òssies de fauna domèstica i salvatge, restes de vegetals que cultivaven o recollien, a més d'objectes neolítics de fusta, ceràmica, os i pedra, que aniran a parar a la col·lecció del Museu Arqueològic Comarcal de Banyoles -igual que els que es van recuperar entre el 1990 i el 2005. I tot i que en les campanyes anteriors ja s'havien trobat zones amb característiques similars, l'actual destaca per les dimensions del jaciment localitzat. Així mateix, els treballs d'ara també han tret a la llum que en aquesta zona hi va haver dues fases d'ocupació. La primera d'elles, del neolític antic, la protagonitzaren al voltant del 5.200 aC els primers agricultors i ramaders que s'establiren a Catalunya. D'altra banda, d'aquesta època s'han trobat pals de cabanes sòlides de fusta clavats al sediment lacustre. En la darrera ocupació, en canvi, s'elaboraven cabanes diferents respecte a l'època anterior. Aíxí, d'aquesta última fase, per exemple, s'ha trobat una base feta de pedres de travertí -característiques de la zona-, i de moment queda oberta la hipòtesi que funcionessin com a part de l'estructura d'habitatges. Únic a la Península La Draga és l'únic jaciment neolític d'ambient lacustre de la Península Ibèrica, i és equiparable als poblats de la zona alpina europea però amb una cronologia més antiga, ja que es remunta al 5.300 - 5.200 aC. L'enorme quantitat de restes de fauna, vegetals i objectes de fusta que s'han trobat des del seu descobriment el 1990 han permès avançar en el coneixement que es tenia sobre les primeres societats neolítiques del mediterrani occidental. De fet, el medi humit en què es troba el jaciment és el responsable que es pugui conservar bé la matèria orgànica. Per això s'han trobat nombrosos objectes de fusta que han format una 'col·lecció impressionant', ha subratllat Palomo. Per exemplificar la importància de les condicions humides de la Draga, el codirector de les excavacions ha reflexionat que si normalment troben només el tros de sílex, a aquí, a més a més, s'aconsegueix recuperar la fals. Així mateix, el fet de conservar objectes usats per l'home permet conèixer molt millor la manera com vivien. D'altra banda, a la Draga hi ha una gran quantitat de llavors de l'època, que es compten per 'desenes de milers', ha afegit Palomo. Per la seva banda, l'alcalde de Banyoles, Miquel Noguer, també ha emfatitzat la rellevància d'aquest jaciment, qualificant-lo com el del neolític més important de la Península i d'Europa, i l'únic excavat al continent al costat d'una zona humida. L'alcalde ha remarcat també que es reben sol·licituds d'arreu del món per visitar-lo i per venir-hi a excavar. Un potencial arqueològic 'enorme' El projecte iniciat el setembre passat preveu que durant tres anys s'excavi al jaciment, durant dos mesos cada any. A part, té un 'potencial enorme', ja que, per exemple, ara s'està treballant en 52 metres quadrats dels 8.000 que s'estima que hi ha al voltant de l'estany d'interès arqueològic. La direcció científica d'aquest nou projecte d'excavacions a la Draga recau en el Museu Arqueològic Comarcal de Banyoles (MACB), juntament amb el Museu d'Arqueologia de Catalunya (MAC), el Centre d'Arqueologia Subaquàtica de Catalunya (CASC), la Universitat Autònoma de Barcelona (UABA), el Consell Superior d'Investigacions Científiques (CSIC), i l'empresa Arqueolític, amb seu a Banyoles. Així mateix, el projecte està patrocinat per l'Ajuntament de Banyoles i el Departament de Cultura de la Generalitat, mitjançant un conveni. També hi col·laboren el MAC, el CASC, l'UAB i el CSIC. Les excavacions a la Draga es van iniciar arran de les obres pels Jocs Olímpics en aquest sector. Un aficionat va trobar una peça de ceràmica, que es va constatar que pertanyia al neolític. I vint anys després s'ha aconseguit un jaciment 'ben conservat', ha valorat satisfet Palomo.\nAeroport de Girona Consell Comarcal de la Selva Espai Gironès Fisersa Girona La Grossa de Cap dAny Loteria de Nadal Reis Mags dOrient accident mortal agressió avaria campanya solidària cavalcada contenidor cotxes detingut detinguts gihadista incendi judici lladres planta de reciclatge presó sentència vaga © AraGirona, 2017 Queda terminantment prohibida la reproducció total o parcial dels continguts oferts a través d'aquest mitjà, llevat autorització expressa d'AraGirona.cat. Així mateix, queda prohibida tota reproducció a l'efecte de l'article 32.1, paràgraf segon, Llei 23/2006 de la Propietat intel·lectual.


« Visita a la Torre Bellesguard\nPremis Blogs Catalunya 2013: 2 blogs penedesfèrics guanyadors i 5 més finalistes »\n25 set. 2013 per Daniel García Peris\nEl proper cap de setmana, el Centre d’Interpretació del Castell de Gelida celebra el seu 10è aniversari de l’obertura al públic. A més de la visita gratuïta al Castell i la Ruta Modernista el diumenge 29 de setembre a les 17 hores, coincidint amb les Jornades Europees del Patrimoni, es farà una presentació de l’activitat del Centre i una xerrada sobre Berenguer Bertran, banquer del segle XIV a Gelida. Us recomano l’assistència però abans poder veure els diferents vídeos que han realitzat per donar a conèixer el procés que va dur del projecte a l’obertura, l’equipament, les visites i activitats educatives que s’hi ofereixen, la dinàmica de col•laboració i creació de sinèrgies i els projectes de futur. Aquesta és una de les iniciatives més destacades realitzades a Gelida en els darrers anys, impulsada per l’Associació d’Amics del Castell de Gelida, i ha de ser un dels pilars de l’aposta per la potenciació del turisme.\nTechnorati Tags: Gelida, Penedès, Catalunya, patrimoni, cultura, Castell, Centre, Interpretació, turisme\nEtiquetes:Catalunya, cultura, El Puig, Gelida, jardí, mas, Masia, patrimoni, Penedès, Turisme


Guardiola renova | Sempre Viaggiando\nCasualitats de la vida (o voluntat del destí), però ja fa una setmana que els dos vam prendre la mateixa decisió: quedar-nos. La millor solució per a tots? Potser sí. No sé què li deuria passar a ell pel cap –potser li venia de gust un canvi d’aires, un canvi de lliga, tenir nous reptes– però a tots els altres els ve molt de gust que s’hagi quedat, i això reconforta.\nJo dimarts tenia un peu i mig fora, però dimecres les coses van canviar. Una reunió d’urgència va aconseguir capgirar la situació i obrir nous reptes al projecte. Deixava els continguts i la coordinació dels equips tècnics per dedicar-me al marketing.\nL’equip coixeja des de fa temps però sé que són molt bons. La davantera té ganes de fer gols però el migcamp està desbordat i la defensa fa aigües. Sort que Valdés les atura totes i no en deixa escapar ni una, ni tan sols quan hi ha penal i possible expulsió. Caldrà reorganitzar-ho tot per construir un equip fort i estable, que no perdi ni una pilota i que faci el zigui-zaga per despistar el rival i marcar-ne uns quants. Portarà feina i s’hauran de recuperar moltes pilotes perdudes, però l’equip està preparat. Em ve de gust animar-los i tocar una mica la pilota per portar-la cap a les bandes i desbordar el rival. Però el mister em recomana que no m’embali i que jugui, jugui i jugui.\nDe compromís verbal, el Pep renovarà. De compromís verbal, jo rebré la millor formació in-situ per dur les rendes del marketing de l’empresa durant les properes temporades, amb la intenció de seguir sent els primers en la millor Lliga del món.


El Matarranya apareixerà en la sèrie 'Motorcycle Diaries' | Matarranya Media\nLa província de Terol en general i el Matarranya en particular protagonitzarà un dels episodis de la sèrie Motorcycle Diaries (Diaris de Motocicleta), una coneguda sèrie docu-ficció que va recórrer la passada setmana diferents localitzacions del nostre territori. El rodatge ha estat coordinat per Provincia de Teruel Film Comission, plataforma impulsada per la mateixa Diputació, qui s’ha encarregat de triar totes les localitzacions. Motorcycle Diaries és una sèrie de la productora belga ANT-Productions que viatge per tot el món recorrent atractives rutes que es mostren als amants de les dos rodes de tot el món a través de la seua coneguda pàgina web. Les seues publicacions en xarxes arriben a milions de seguidors i són un referent per tota Europa.\nD’esta forma, la província s’uneix a una llarga llista d’espectaculars recomanacions, i que van des de Utah a Kenya. El diputat de Cultura i Turisme de la Diputació de Terol, Diego Piñeiro, va destacar que la Film Commission “està donant els seus fruits i el treball que estem fent està comportant cada vegada més rodatges”. A la vegada, Piñeiro va explicar que, des que es va crear la plataforma, tots els mesos es produeix algun rodatge de diferents característiques amb caràcter internacional. “Són equips d’una mitjana de 50 persones que mengen i pernocten a la nostra província, per tant l’impacte és cada vegada més important i es note en més comarques”. Al mateix temps, Piñeiro va afegir que cada vegada més professionals de l’audiovisual, tant d’Espanya com de l’estranger, “es fixen en la nostra província”.\nLa ruta seleccionada pel programa Motorcycle Diaries de la nostra província recorre els punts i carreteres més espectaculars del territori, l’imponent castell de Peracense, travessant les Serres d’Albarracín i Javalambre, entrant al Maestrat per la Silence Route, fent una parada obligada a Motorland Aragó, o fent parada i fonda als hotels exclusius del Matarranya.


RAPSÒDIA: Cosint paraules de llibertat\nCosint paraules de llibertat\n“potser, només sóc un mot,\nembastada a ple desig\nal cor de la labor.”\nSovint, llegir poesia és com endinsar-se en una cova : sabem que la foscor remourà alguna cosa dins nostre i tanmateix hi entrem perquè intuïm que en sortirem transformats.\nSi entreu a La casa amb set butxaques hi sentireu una veu poètica potent, dura a voltes, crítica amb el temps que li ha tocat viure, que parla des de la terra, des del record i el dia a dia treballant de modista. No hi trobareu cap concessió a l’alegria. Els seus versos destil·len tristesa, fins i tot ràbia, i una rebel·lia que no deixa espai a la malenconia ni espera desvetllar cap llàstima : “Perquè res seria més degradant / que saber-se engruna / de vostra compassió.”\nL’autora ens obre la casa i, com si fos un vestit, ens deixa furgar al fons de cada butxaca. En una hi queden molles d’un passat sense llibertat i un present que l’ha convertit en una mentida; en una altra engrunes del desig i els amors; n’hi ha algunes on se sent l’olor de la terra, la força dels ceps, la calidesa del blat; en d’altres s’entreveu una escletxa d’esperança... En totes la mà experta de Nati Soler hi ha embastat les paraules amb ofici, una de les virtuts de la seva poesia : “em tanco a la cambra de tallar,/ lluny d’ulls inquisidors,/ trio, retallo el contorn dels meus mots,/ els cuso, amb fils de colors,/ al vestit, pendent d’estrenar,/ el dia de l’equanimitat de les paraules i els fets.”\nSoler escriu forçant la mètrica fins al límit, trencant els versos i encavalcant-los, allargant la frase, sempre amb un sentit del ritme que no decau mai. I fa servir mots cultes, precisos, sovint vinguts del camp o de la costura, que reneixen a les seves mans aportant nous matisos : “la pressa,/ tatuada a cada graó de la casa/ i a cada ensabar de la llengua,/ corsecada a sol i serena/ per negar-se a llepar traïcions.”\nLa preocupació pel país “partit, emmirallat a casa d’altre”, el temps, “llepo la mort al cosidor”, o un Déu “senil, retirat de tot” a qui no arriben “els xiscles impotents”, són altres pensaments que omplen les butxaques d’aquesta casa. La poesia esdevé –com diu Margarit- l’únic refugi : “A trenc d’alba / cada jorn toquen a vida. / Bec bondat a la teva pell, i corro a besar-la a ella, l’esmunyedissa poesia / abans no la foragitin / de la solitud dels camps.”


Muckross Allotjaments vacacionals - County Kerry, Irlanda | Airbnb\nLloguers vacacionals a Muckross\nEls allotjaments vacacionals més ben valorats a Muckross\n“David és molt acollidor i dóna bona informació. La seva casa està molt neta! Hi ha tota la comoditat. Necessiteu un cotxe, ja que és una mica fora de Killarney, però és tranquil. David és molt discret. Vam tenir 3 boniques nits. Només falta el wifi ... amb un bon paquet de telèfon, no és veritablement vergonyós. Gràcies de nou a David!”\nEquipament i serveis que triomfen als allotjaments vacacionals a Muckross\nAltres allotjaments vacacionals fantàstics a Muckross\nSUPERANFITRIÓNHabitació d'hotel4.98 (188)\nSUPERANFITRIÓNHabitació d'hotel4.94 (145)\nApartament sencer4.76 (248)\nSUPERANFITRIÓNCasa amb cúpula4.86 (65)\nSUPERANFITRIÓNHabitació d'hotel4.99 (179)\nSUPERANFITRIÓNPrivate room4.88 (103)\nSUPERANFITRIÓNApartament sencer4.95 (119)


Articles etiquetats com "grèvol"\n3 Tasques bàsiques pel teu jardí, a la primavera\nDesde Cultius Rosa Dorca us volem donar, les 3 tasques bàsiques per fer en teu jardí, aquesta primavera:\n1.- Abonar les plantes/remoure la terra: Es necessari abonar la terra amb… Continuar leyendo\nCultius Rosa Dorca, nou any amb noves promocions\nDes de Cultius Rosa Dorca els nostres clients, són el nostre valor i comencem l’any amb nous preus pels nostres clients.\nCultius Rosa Dorca oferim uns preus més reduits:\nEns trobem a l’ inici d’un nou any, amb nous propòsits per fer-los realitat al llarg del 2016.\nA Cultius Rosa Dorca iniciem l’ any, amb uns preus molt especials… Continuar leyendo\nViu l’ experiència a Cultius Rosa Dorca\nA Cultius Rosa Dorca, el camp és el nostre món, la terra la nostra manera d’ entendre la vida.\nViu l’ experiència a Cultius Rosa Dorca, vine i gaudeix de… Continuar leyendo\nIlex Crenata pertany a la família d‘ Aquifoliacae. És una planta d’origen japonès… Continuar leyendo\nIlex Aquifolium Blue Angel és una planta d’ origen Europeu, nord d’ Àfrica i una part d’ Àsia. El genere consta d’ unes 400 especies d’ arbres… Continuar leyendo


La Malva denuncia la «publicitat sexista» d'un local de Calafell per promocionar una festa\nCaptura de la publicitat sexista d'un local de Calafell.\nLa Malva Facebook\nDes de l'establiment publiciten que sortejaran abraçades de les seves cambreres que són «celestialment sexis»\nActualitzada 06/09/2019 a les 17:36\nEl col·lectiu Malva Acció Feminista Calafell ha denunciat a través de les xarxes socials la «publicitat sexista» que ha utilitzat el bar musical Coco Beach del municipi per atreure clients a una festa que organitza aquest cap de setmana.\nConcretament, el col·lectiu de dones fa referència a la festa que celebrarà aquest dissabte, 7 de setembre, a partir de les 23.30 hores al local sota la temàtica «Angeles vs Demonios». L'establiment, a través del seu compte d'Instagram, anunciava que durant la festa es faria sorteig d'abraçades des les cambreres, les quals definia com a «celestialment sexis».\nMalva Acció Feminista titlla d'«intolerable» el tipus de publicitat publicada i, sobretot, el fet d'«utilitzar les seves treballadores com a objectes sexuals». Per aquest motiu, asseguren que properament anunciaran accions.\nCoco Beach Calafell, per la seva banda, ha retirat del seu compte la publicitat denunciada i ha fet un comunicat on explica que a la festa tot el personal, inclosos nois, aniran caracteritzats d'«àngels i dimonis sexis per igual». L'establiment demana disculpes per no haver destacat al seus treballadors masculins a la publicitat emesa i assegura que «mai ha estat la nostra intenció menysprear, denigrar o aprofitar-nos de la dona».\nFinalment, han condemnat que s'hagi «tret de context i exagerat una festa divertida que no tracta d'humiliar, ni fer que ningú se senti malament i molt menys la utilització del nostre personal, el qual estava d'acord i entusiasmat amb la idea».\nDes de l'Ajuntament de Calafell han assegurat que analitzaran la campanya publicitària masclista i sexista per si incorre en algun il·lícit penal. La Policia local elaborarà un informe i el posarà en coneixement dels Mossos d'Esquadra.\nA post shared by Coco Beach Calafell (@cocobeachcalafell) on Sep 5, 2019 at 10:31am PDT\nCONCURSO / #AYUDA A TU LOCAL FAVORITO\nA post shared by Coco Beach Calafell (@cocobeachcalafell) on Sep 6, 2019 at 12:37am PDT\nUn monitor d'esports de Reus afronta 43 anys de presó per suposats abusos a quatre menors\nDesarticulat al Camp de Tarragona un entramat criminal dedicat al cultiu 'indoor' de marihuana\nAtraca per primera vegada al port de Tarragona un vaixell propulsat per gas natural liquat\nSimón alerta que el pla de Nadal es pot ...\nEl govern espanyol estudia la possibilitat...\nDetinguts tres menors a Terol per violar a una...\nTarragona situa el risc de rebrot en 126 punts...\nLa xarxa d'Ematsa ha evitat que 2.400 kg de...\nEl Suprem anul·la el tercer grau dels presos ...\nLa futura pèrgola de la plaça Corsini de T...\nLa Fira de Música al Carrer de Vila-seca ...\nSegueix pujant el preu dels carburants tot i...\nLes obres del carril bici educatiu a Tarragona...\nEspanya registra 8.745 nous positius per...\nFernando Simón entre els 'caganers' més v...\nL'Ajuntament de Tarragona organitza un concurs...\nBASF indica que durant aquesta tarda tasques...\nUn monitor d'esports de Reus afronta 43 anys...\nDesarticulat al Camp de Tarragona un entramat...\nAugmenta un un 450% el nombre de de persones...\nEl govern espanyol preveu que hi hagi entre 15...\nEl comerç reclama que les botigues dels ...\nL'empresa Isopan de Constantí, premiada per la ...\nComenta el contingut : La Malva denuncia la «publicitat sexista» d'un local de Calafell per promocionar una festa


Sorteig públic per escollir els membres de les Meses electorals del 28A\nEl sorteig tindrà lloc dimarts 2 d'abril a les 18 h al Saló de Sessions de l'Ajuntament.\nAquest dimarts 2 d'abril, a les 18 h es preveu la realització del sorteig públic de les persones candidates a membres de les Meses electorals que es constituiran amb motiu de les eleccions generals del proper 28 d'abril. El sorteig, que és públic tindrà lloc a les 18 h al Saló de sessions de l'edifici de l'Ajuntament.\nEl sorteig, que es fa de manera electrònica, determinarà les persones que ocuparan els càrrecs de presidència i les vocalies i també les suplents de les Meses electorals dels tres col·legis electorals que hi haurà a Montgat.\nA la darrera cita electoral per escollir el Parlament de Catalunya del 21 de desembre de 2017, Montgat comptava amb 8.835 electors. A les eleccions del 28A podran exercir el dret a vot 8.866 montgatins i montgatines.\nLa campanya electoral de les Eleccions Generals comença dijous, 11 d'abril, a les 12 de la nit.


L'Oceanogràfic organitza una 'volta a peu' solidària en el...\nL'Oceanogràfic organitza una 'volta a peu' solidària en el marc de la campanya contra el canvi climàtic de l'Associació Europea de Zoos i Aquaris\nDissabte que ve 21 de juny, a partir de les 20 hores\nLa Ciutat de les Arts i les Ciències col·labora durant este mes de juny amb UNICEF en la campanya 'Sense aigua, no hi ha vida', que destaca la importància de l'aigua en la supervivència infantil. Dins de les accions programades, el dissabte, 21 de juny es realitzarà una "volta a peu" solidària contra el canvi climàtic que davall el lema "Junts de Pol a Pol" invita les famílies a participar en una carrera dins de les instal·lacions de l'Oceanogràfic.\nLa volta a peu solidària s'emmarca dins de la campanya mediambiental promoguda per l'Associació Europea de Zoos i Aquaris (EAASSA) "Pole to Pole", i a la que l'Oceanogràfic s'ha sumat amb una sèrie d'activitats de distint tipus. Esta campanya pretén donar a conéixer els efectes devastadors del canvi climàtic sobre els distints ecosistemes del planeta i proposar alternatives en les accions quotidianes per aconseguir frenar-lo.\nEsta iniciativa que començarà a les 20:00 hores, destinarà íntegrament el preu del dorsal, 7 euros, als programes d'aigua, sanejament i higiene que UNICEF desenvolupa per a fomentar l'accés a l'aigua de milions de xiquets en tot el món. Amb 7 euros UNICEF pot proporcionar aigua potable a 1 xiquet durant 14 setmanes. Els dorsals poden adquirir-se en les taquilles de la Ciutat de les Arts i les Ciències i en el telèfon d'informació 902 100 031.\nAl finalitzar el recorregut, els participants podran visitar les instal·lacions d'Àrtic i Antàrtic i conéixer, a través de xarrades de personal d'Educació, mostres biològiques dels animals polars de l'Oceanogràfic i la seua conservació en les dos instal·lacions. També podran fer-se una fotografia amb les mascotes Walrus i Beluga.\nA més d'esta carrera solidària, l'Oceanogràfic acull l'exposició fotogràfica 'Històries a través de l'Aigua' i els visitants de la Ciutat de les Arts i les Ciències tenen la possibilitat al comprar la seua entrada o realitzar una compra en les botigues del complex, de col·laborar amb UNICEF amb un donatiu d'1 euro amb què l'organització pot proporcionar aigua potable a un xiquet durant dos setmanes.


Una quarantena d'empreses s'adhereixen al nou segell de gestió sostenible que impulsa Roses\nL'Associació d'Empresaris preveu que les primeres acreditacions estiguin a punt al juliol\nRedacció VIA Empresa Roses. 28 de març de 2022 11:26\nUna de les taules realitzades per avançar en el nou segell | ACN\n'Cuidem Roses', el segell de bones pràctiques en gestió sostenible impulsat per l'Associació d'Empresaris Roses-Cap de Creus en col·laboració amb l'Ajuntament de Roses (Alt Empordà), ja ha començat a caminar i al juliol es preveu que hi hagi les primeres empreses acreditades amb el nou distintiu. De moment, una quarantena d'associats ja s'han adherit a la iniciativa, pionera en una organització empresarial i que té com a objectiu fer la destinació més sostenible.\nEl nou segell, que és pioner en una organització empresarial, "és un repte exigent però assumible que ens situa en la direcció cap a sostenibilitat real i efectiva", asseguren des de l'Associació d'Empresaris Roses-Cap de Creus.\nAquests requisits giren entorn de la gestió sostenible de les empreses amb els clients, treballadors, proveïdors, propietaris, accionistes i, fins i tot, amb els veïns. I van més enllà de la preservació del medi ambient ja que també inclouen el compromís de tenir un model de gestió sostenible des del punt de vista econòmic a l'empresa i amb al desenvolupament econòmic del municipi i la comarca.\nTambé demana el compromís amb unes condicions de treball dignes per als equips, i d'igualtat; mesures de conciliació laboral; potenciar la formació dels treballadors; fomentar els contractes de pràctiques; tenir un estil de lideratge inclusiu, just, transparent i respectuós amb els treballadors; i a més, demana la participació activa a l'entorn social i cultural de Roses donant-lo a conèixer entre els visitants, entre d'altres.


L'Associació d'Hostalatge repetirà el Degusta Nucli Antic durant la botiga al carrer del proper 31 d'agost - Garrotxa Digital\nComentaris tancats a L’Associació d’Hostalatge repetirà el Degusta Nucli Antic durant la botiga al carrer del proper 31 d’agost\nEl 31 d’agost els bars i restaurants del Nucli Antic d’Olot sortiran al carrer, sumant-se a la celebració de la botiga al carrer d’estiu, per celebrar la segona edició del Degusta el Nucli Antic; una proposta organitzada en el marc del PIAM del Nucli Antic per aportar-hi activitat al llarg de l’any.\nCoincidint amb la celebració de la botiga al carrer, el proper 31 d’agost, els restaurants i bars del centre d’Olot treuran a l’exterior la seva proposta gastronòmica amb la segona edició del “Degusta Nucli Antic”. Hi participaran una desena d’establiments situats al carrer i la plaça Major, la plaça Mora, el carrer Alta Maduixa i el Passeig d’en Blay.\nDavid Coloma, gerent de l’associació d’Hostalatge de la Garrotxa: Des de les 7 de la tarda el que faran es posar a les seves terrasses un espai on es visualitzi que estan oferint una oferta especial per aquell dia, per la gent i que en definitiva s’animi la gent a que sobretot tot l’any hi ha una oferta gastronòmica important.\nLa iniciativa és una bona manera per acomiadar l’estiu gaudint de les promocions que ofereixen els establiments del centre i gaudint d’una gastronomia de qualitat. La proposta està pensada per la mateixa gent de la ciutat i per tots aquells de fora que vénen a conèixer la comarca.\nDavid Coloma: La gent de la ciutat, del nostre entorn que estan aquí i volen gaudir i es pensa amb aquesta gent i també complementar amb molts visitants que venen a comprar, a veure alguna botiga… i és un motiu més per quedar-se a sopar o berenar en funció de les hores que ens vinguin a visitar. Per tant, és un complement que és un atractiu més.\nPer fer difusió de la proposta s’ha editat un díptic amb informació de tots els establiments que participen a la campanya amb degustacions. També s’hi inclouen els horaris dels diferents bars i restaurants que treballen durant tot l’any, per poder donar a conèixer la seva oferta gastronòmica.\nTommy Robredo inicia aquesta nit la seva participació a l’US Open al quadre de la fase prèvia


Salut habilita un formulari de registre perquè les persones sense targeta sanitària es puguin vacunar - Migdia Cope Catalunya i Andorra - COPE\nSalut habilita un formulari de registre perquè les persones sense targeta sanitària es puguin vacunar\nS'han de facilitar les dades personals bàsiques i un telèfon de contacte\nTiempo de lectura: 1' 08 abr 2021 - 16:54\nEl Departament de Salut ha creat un registre perquè les persones sense targeta sanitària puguin identificar-se i rebre la vacuna contra la covid-19. La identificació es dirigeix exclusivament a “persones desplaçades residents a Catalunya sense targeta sanitària individual o document identificatiu per a la cobertura sanitària pública“, segon s’especifica al portal del Departament de Salut. Aquest col·lectiu ha d’accedir al portal web i facilitar el seu nom, any de naixement, país d’origen i municipi on resideix, així com un número de telèfon on poder contactar-lo.\nAmb el nou sistema, les persones que presenten símptomes compatibles amb el coronavirus podran accedir amb el seu número SIP, data de naixement i telèfon de contacte per a garantir també la seua privacitat. Així, els usuaris podran concertar una cita amb el seu centre de salut habitual. Una vegada fet aquest procediment, rebran una telefonada del centre per a confirmar la creació de la cita i a través del web s’informarà de l’estat de la cita (sol·licitada, confirmada, o realitzada).\nSi durant aquesta primera visita el personal sanitari del centre de salut identifica el cas com a possible positiu per Covid-19, es programaran cites amb telefonades periòdiques des del centre de salut per a fer el seguiment de l’estat de salut i per a facilitar resposta als dubtes o necessitats que puguen sorgir.\nEn el cas de tenir símptomes no compatibles amb el Covid-19, les persones usuàries han de posar-se en contacte amb el seu centre de salut a través dels números de telèfon convencionals.


La kermesse heroica | lafontdebiscarri\n« Anatomia (patològica) de les cinquanta ombres d’en Grey\nLa paret de marge »\nNovembre 26, 2012 per marietadelafont\nLa kermesse héroïque és una comèdia dirigida per Jacques Feyder l’any 1935, sobre la dominació espanyola de Flandes. Els “tercios” espanyols arriben al fictici poblet de Boom; els homes del lloc fugen atemorits, però les dones prenen la iniciativa i donen la benvinguda a l’exèrcit hispànic, encapçalat per un comte-duc d’Olivares (que mai va anar a Flandes) afeccionat al punt de creu.\nPerò La kermesse també és el títol d’una obra de Rubens datada entre 1631 i 1632. El pintor havia tornat a casa seva, a Flandes, l’any 1630, després d’un llarg periple missions diplomàtiques a Espanya i a Anglaterra. La missió (impossible) que se li havia encomanat era la d’aconseguir un tractat de pau entre els Països Baixos del nord (l’actual Holanda) i els del sud (el que encara en diem Bèlgica), embarcats en una guerra des de feia almenys seixanta anys, fruit del conflicte religiós entre catòlics i protestants i de la cruenta repressió dels “tercios” del duc d’Alba contra la rebel·lió iconoclasta de “l’année des merveilles”.\nRubens estava al servei de l’arxiduquessa Isabel Clara Eugènia, regent dels Països Baixos (del sud) en nom de la corona hispànica dels Habsburg. Havia treballat pels ducs de Màntua, que li havien encomanat afers de confiança a Gènova, on tenien els seus banquers (Rubens retratà a les seves esposes com si de reines es tractés) i també havia servit Maria de Mèdicis, regent a França durant la minoria d’edat de Lluís XIII.\nRubens era el que alguns en dirien un “ciutadà del món”, políglota, diplomàtic i cosmopolita, que a més es fa fer immensament ric i famós. Fins i tot segurament va ser feliç i tot, tal com sembla desprendre’s del seu autoretrat “nupcial” amb Isabella Brandt, i també del magnífic “Jardí de l’Amor”, dedicat a la seva segona i jove esposa, Helène Fourment.\nL’any 1630 els holandesos havien bloquejat la badia d’Anvers, la ciutat i la seva activitat portuària. Un any abans havien conquerit Hertogenbosch, una de les principals ciutats de Brabant. La història avançava implacable. El rei Felip IV d’Espanya, en una situació econòmica força precària, sembla que es va desentendre força dels “seus” Països Baixos del sud i això va comportar l’aixecament d’alguns nobles flamencs contra la regent, l’anteriorment esmentada Isabel Clara Eugènia. Flandes i Espanya ja no eren una sola cosa i les seves diferències començaven a ser irresolubles. El genovès Ambrosio Spínola, comandant general de l’exèrcit espanyol (conquereix la ciutat holandesa de Breda –és el qui rep les claus al famós quadre de Velázquez-) i gran amic de Rubens, havia mort feia poc, després de nombroses desavinences amb Felip IV i el comte-duc d’Olivares. El vincle hispànic i flamenc s’anava esquinçant cada vegada més i el pintor percep aquest allunyament com un punt de no-retorn.\nSegons una carta del propi Rubens al seu amic Jan Woverius i que extrec de la traducció del llibre d’Svetlana Alpers La creación de Rubens, el pintor expressa d’aquesta manera les seves inquietuds:\n“Parece que España quisiera dar este país como botín al primero que venga, dejándonos sin dinero ni orden. A veces, pienso en retirarme con mi familia a París, al servicio de la Reina madre [María de Médicis]…”.\nQuin significat podia tenir “La kermesse”, és a dir, la representació d’una desenfrenada festa camperola, en aquest context de crisi i desencís? La representació de les festes camperoles tenien els seus antecedents literaris en Horaci i, sobretot, en les Geòrgiques de Virgili. En el context dels Països Baixos, és Pieter Brueghel el gran pintor de “kermesses” del segle XVI. Brueghel pinta en una època d’odi neerlandès vers els abusos dels espanyols, situació que estava a més a punt d’explotar atiada per la reforma religiosa. Era l’època en que es començava a despertar un tipus de literatura “vernacla” –l’arribada de la lletra impresa resulta fonamental per a l’adquisició d’una consciència nacional. Brueghel havia viatjat a Itàlia, però fa la tria conscient de pintar “en flamenc” i els seus camperols “vernacles” es convertiran en un gènere pictòric propi seguit posteriorment per pintors com David Teniers –als Països Baixos del sud (Flandes)- i Adriaen van Ostade –als Països Baixos del nord (Holanda).\nPotser no cal ser cridats a engany respecte al “flamenquisme” de Rubens; com diu Svetlana Alpers: “la lealtad de Rubens sobrepasaba los límites de Flandes, de Brabante e incluso de Bélgica: una lealtad por Europa, tal y como se entiende hoy en día...”. Però el cert és que el pintor dels grans episodis de la mitologia, el pintor de la “Història” en majúscules, pinta “en flamenc” com a mostra de lleialtat simbòlica al seu país.\nNo sóc donada a grans proclames ni a llegir els augurs, però avui sento la necessitat, potser també simbòlica, de fer “grans coses”. De què el meu poble agafi (metafòricament) el pinzell i sigui capaç de pintar “en flamenc” el seu futur… .\nRubens, La Kermesse (Musée du Louvre, París)


Benicàssim se sumarà a les ciutats europees que donen suport a l'economia circular - Diari digital de Benicassim\nBenicàssim se sumarà a les ciutats europees que donen suport a l'economia circular\nBenicàssim - L'alcaldessa de Benicàssim, Susana Marqués, defensarà la necessitat que el municipi se sume als principis que van inspirar l'anomenada Declaració de Sevilla\nDiarideBenicassim.com - 30/06/2017\nUn manifest de caràcter governamental local que van impulsar en la capital andalusa les ciutats que formen part de la Consell de Govern de Ciutats pel Clima de la Federació Espanyola de Municipis i Províncies i que Marqués va subscriure com a participant, però que ara ha de ratificar-se en el Ple municipal.\nMarqués ha assenyalat que “des de tots els municipis d'Espanya hem de conscienciar-nos que el futur de les nostres ciutats passa pel respecte que tinguem per l'entorn. Hem d'aconseguir un desenvolupament sostenible que garantisca la nostra viabilitat en temps futur. Això a Benicàssim ho tenim molt ben aprés i ho posem en pràctica diàriament. Ser un destinació turística de qualitat, amb una oferta natural i ambiental singular i excepcional com tenim, costa treballar amb una gestió equilibrada en què els qui desenvolupen les seues activitats ací han de complir requisits ambientals que garantisquen que no es perjudica el nostre medi, no només natural, sinó també urbà”.\nL'alcaldessa ha recordat que Benicàssim “és un exemple de compromís pel clima. Ací hem fet un gran esforç per impulsar un pla d'eficiència energètica que reduïsca la contaminació lumínica i el consum d'energia. Desenvolupem programes de tractament ambiental de parcs i jardins sostenibles i reduint cada any més els productes fitosanitaris químics; impulsem beneficis fiscals per a les vivendes que aposten per les energies alternatives, potenciem el reciclatge i l'arreplegada de residus selectiva, tenim un programa pioner de reutilització d'aigües i així una innumerable llista d'accions dirigides a obtindre una millor qualitat ambiental i de vida dels nostres veïns”.\nSón els avanços d'una completa aposta per la gestió municipal i política basada en la responsabilitat i sostenibilitat ambiental que es durà a terme a partir d'ara amb la implementació de la Declaració de Sevilla en les accions municipals.


L''annus horribilis' de les autonòmiques (Àlex Gutiérrez)\nTelevisions d'arreu de l'Estat han viscut un 2012 de retallades, acomiadaments i protestes\nL''annus horribilis' de les autonòmiques\nÀLEX GUTIERREZ BARCELONA 31/12/2012 00:00\n260x366 PROTESTES AL CARRER I A LA TELEVISIÓ El govern valencià farà fora de RTVV 1.198 treballadors dels 1.700 que tenia l'ens. Abans que s'anunciessin Els primer acomiadaments, el dia 18 de desembre, els empleats de la corporació ja havien protestat en manifestacions Al carrer i també amb vagues que han afectat directament la programació. / EFE PROTESTES AL CARRER I A LA TELEVISIÓ El govern valencià farà fora de RTVV 1.198 treballadors dels 1.700 que tenia l'ens. Abans que s'anunciessin Els primer acomiadaments, el dia 18 de desembre, els empleats de la corporació ja havien protestat en manifestacions Al carrer i també amb vagues que han afectat directament la programació. / EFE\nEl 2012 haurà suposat un tsunami per a la majoria de televisions autonòmiques de l'Estat. El PP va aprovar a l'abril la llei que permetia privatitzar totalment o parcialment aquests mitjans. Però el que des del govern espanyol es venia com una mesura de flexibilització per l'oposició era vist com un desmantellament del servei públic, adreçat a afavorir empreses amigues. De moment, alguns dels canals han començat a aplicar reduccions dràstiques de plantilla, la qual cosa en facilitaria la venda posterior, un cop sanejades.\nA l'espera del contracte-programa (i amb la por de l'ERO)\nEl Govern ha dit per activa i per passiva que no es planteja privatitzar TV3. Però, tot i així, l'ens està en un període d'incertesa important. D'una banda, encara no té assignat pressupost per al 2013, ja que Presidència -l'organisme de la Generalitat del qual depèn la Corporació- no ha especificat quina serà l'aportació del Govern. Es dóna per fet, tanmateix, que anirà a la baixa. Ja l'any passat l'aportació a la ràdio i la televisió pública nacional es va reduir de 300 a 260 milions d'euros. La Corporació té pendent, a més, dotar-se d'un contracte programa: un instrument que li dóna estabilitat ja que fixa el pressupost per a un mínim de tres anys i, per tant, obliga el Govern a mantenir una aportació determinada. Aquest contracte-programa, però, no arribarà abans que es determini si cal redimensionar la plantilla de TV3 i Catalunya Ràdio. El fantasma de l'ERO plana sobre la ràdio i televisió pública catalana des de ja fa uns anys. El 2012 es va aconseguir esquivar gràcies a la reducció del 5% del salari que van acceptar els treballadors. Però es dóna per fet que aquest 2013 caldran mesures més dràstiques.\nEl consell d'administració té encarregat un informe a l'auditoria PriceWaterhouseCooper que, entre altres coses, ha de suggerir un nou marc laboral per a Catalunya Ràdio i TV3. Els representants de la plantilla -a la Corporació hi treballen unes 2.500 persones- s'han posicionat en contra de l'actuació d'aquesta consultora i denuncien que han estat exclosos del procés de discussió. De moment, en una entrevista ahir a El Punt/Avui , el nou conseller de Presidència advertia: "L'objectiu a TV3 és enfortir-la, no cap altre. I això vol dir anar prenent decisions, com una retallada de despesa, i d'una manera notable".\nConflictes laborals a l'adjudicatària dels informatius\nL'empresa externa a qui s'han adjudicat els informatius d'IB3, CBM, la setmana passada va comunicar a 16 treballadors que els acomiadava, després d'un acord in extremis que reduïa la xifra respecte dels 34 previstos. La resta de treballadors cobraran un 3,5% menys. El comitè considera que alguns dels redactors acomiadats ho han estat per motius ideològics i que, per tant, s'ha aprofitat la crisi per executar una "purga". La plantilla dels informatius va iniciar el 20 de desembre passat una vaga indefinida.\nUn canvi de model que comporta despatxar dos terços del personal\nA mitjans d'agost Ràdio Televisió Valenciana (RTVV) va aprovar un ERO segons el qual es prescindiria de 1.198 treballadors dels prop de 1.700 que tenen la ràdio i la televisió públiques valencianes. La intenció és deixar 92 persones als serveis centrals, 321 a Canal 9 i 67 més a Ràdio 9. Les primeres sortides es van produir el 30 de novembre, però corresponien només a les 25 persones que s'havien acollit a la mesura voluntàriament. El 18 de desembre es van notificar els primers 280 acomiadaments.\nLa dimissió, dies abans, del director general, José López Jaraba, que havia de conduir l'ERO, ha afegit més incertesa al procés. En tot cas, de moment cap responsable polític vincula l'ERO a un procés de privatització. El vicepresident i portaveu del Consell de la Generalitat Valenciana, José Císcar, va reiterar a l'abril, l'endemà de l'aprovació de la nova llei, que l'executiu no pensa fer ús de la possibilitat que obre la nova llei. En canvi, mesos abans, el president del consell d'administració de RTVV, Emilio Fernández, havia defensat la privatització de Canal 9, exceptuant-ne els informatius.\nI de fet, seguint aquesta tesi, al maig es va tramitar el projecte de llei de l'Estatut de Ràdio Televisió Valenciana, que establia un model de finançament mixt -de col·laboració pública-privada- que suposa externalitzar tots aquells programes que no es consideren de servei públic.\nEl govern de la comunitat vol deixar la televisió sota mínims\nA finals de novembre, el consell d'administració de l'ens públic Ràdio Televisió Madrid (RTVM) va aprovar un informe de viabilitat que inclou la presentació d'un ERO que afectarà 925 treballadors d'una plantilla de 1.200 persones. Els treballadors van fer una vaga entre els dies 5 i 8 de desembre en què van aconseguir aturar del tot les emissions del canal autonòmic. La plantilla del canal manté un nivell de pressió elevat, mentre es negocia l'ERO. L'últim exemple va ser la irrupció d'un grup de treballadors al saló de la rifa de Nadal.\nEn coma fins que es trobi un soci privat que refloti el canal\nEl govern murcià va decidir que privatitzarà totalment el canal autonòmic 7RM. Mentre es resol el procés per trobar l'empresa que se'n faci càrrec, la televisió va acomiadar gairebé tot el personal -tenia 90 treballadors- i va deixar només unes emissions sota mínims, testimonials. El govern ha anunciat que la seva aportació no passarà de 15 milions d'euros anuals. Qui s'adjudiqui el canal disposarà d'aquests diners i dels que sigui capaç de recaptar en publicitat.\nLa tensió política de la comunitat es trasllada a la televisió\nLa televisió asturiana ha passat bona part de l'any enfrontada al govern de la seva comunitat autònoma. Al març, el viceconseller de Sector Públic, Luis de la Vallina, amenaçava amb el tancament, en aquest cas per l'existència de "més de 40 demandes per cessió il·legal de treballadors".\nLa situació financera, a més, és complicada: arrossegava un deute de 18,9 milions, molt allunyat dels 11,3 milions que li exigia el govern. En el rerefons d'aquesta tensió hi ha la complicada situació política asturiana: durant els cinc primers mesos de l'any Francisco Álvarez-Cascos era el president del Principat d'Astúries, amb el suport del PSOE, que feia la pinça així al Partit Popular.


El temps atípic d'aquest estiu està causat per un fenònem anticiclònic fort, semblant al que ja es va experimentar l'any 2011 - Garrotxa Digital\nComentaris tancats a El temps atípic d’aquest estiu està causat per un fenònem anticiclònic fort, semblant al que ja es va experimentar l’any 2011\nAvui ens hem llevat amb pluja, una situació que ja no sorprèn a ningú, tot i ser estiu, ja que aquestes últims mesos les precipitacions recollides han sobrepassat el doble dels darrers estius. Per aquest motiu, hem volgut consultar al nostre expert en meteorologia, en Jordi Zapata, per conèixer de primera mà les causes d’aquest fenomen.\nLes baixes temperatures i les fortes pluges s’han convertit en les protagonistes d’aquest estiu. Aquesta ha estat la tònica general a nivell de Catalunya, però en especial a les comarques del nord, com la Garrotxa o el Ripollès, on les precipitacions han estat molt abundants, assolint el doble dels darrers estius. Aquest estiu recorda al del 2011, quan els vents del nord generats per un anticicló fora de lloc, s’acostaven a la península. Les prediccions per aquest mes d’agost segueixen en la mateixa línia, amb risc de xàfecs curts gairebé cada dia. A la tardor, de cara setembre i octubre, els experts dedueixen que aquesta situació inestable continuarà.


Una festa entranyable en els boscos de Rialb\nUnes 130 persones arribaren a Pallerols, de llocs ben diferents, per celebrar el 77è aniversari de la trobada de la Rosa.\nGent procedent d'Andorra, de Lleida, de València, de Girona, de Barcelona i d'arreu de Catalunya i fins i tot d'altres parts del món: del Perú, d'Equador i de Bolívia.\nNo hi faltaren tampoc els clàssics assistents de la Baronia de Rialb: l'alcalde Pere Prat, els de l'Empordanès (aquest any però hi faltà la Marina, que morí el juny passat i per qui vam tenir un record especial), representants de la casa de Vilaró, els de Cal Solé, de Confós i altres llocs de la Baronia.\nPer deferència dels sacerdots de Ponts, presidí l'Eucaristia Mn. Antoni Pujals, Vicari de la Delegació de l'Opus Dei a Catalunya i Andorra, i concelebraren amb ell els dos sacerdots de Ponts, Mn. Jaume Mayoral i Mn. Bonifaci Fortuny. També concelebraren 4 sacerdots vinguts de Pamplona. En total foren 7 sacerdots.\nA les 12:45, com estava previst, s'inicià la processó amb la Mare de Déu del Roser de Pallerols, mentre es cantaven els goigs del Roser de Pallerols.\nA les 13:00 celebració de l'Eucaristia. A continuació les absoltes pels difunts de Pallerols i acabades les cerimònies litúrgiques hi hagué un aperitiu a la plaça del poble.\nDesprés els assistents pogueren dinar per la rodalia de Pallerols amb els entrepans que es portaran o fent carn a la brasa.\nA les 4 de la tarda acabàrem amb el rés del Rosari i veneració de les relíquies de sant Josepmaria.\nUna festa viscuda intensament que ens confirmà en la certesa de que Déu i Santa Maria no ens deixen mai -ni en els moments més difícils de la nostra vida- com subratllà Mn. Antoni Pujals a l'homilia: "Demanem-li a la Mare de Déu que ens doni també a cada un de nosaltres una rosa, una rosa que ens ompli de consol i de pau, i que ens doni la força per cumplir sempre la voluntat de Déu".


Tarrega vs Balaguer Cadet - 5 octubre 2013 - Club Futbol Balaguer\nTarrega vs Balaguer Cadet\nPartit disputat del Cadet on 2 errors puntuals van provocar que no ens emportéssim algun punt de Tàrrega.\nEn la primera part, a nivell defensiu no vam estar del tot bé ja que en moltes ocasions teníem el bloc massa avançat sense fer una bona pressió sobre la pilota, i això va provocar que ens agafessin l’esquena de la defensa amb molta facilitat. A nivell ofensiu, vam començar intentant combinant per treure la pilota de zona 1, tot i que els jugadors van estar a un bon nivell, ens costava enllaçar amb zona 3 i això feia que el nostre futbol combinatiu no fos efectiu. La major part de perill es va crear per banda dreta, amb bones passades llargues aprofitant els desmarcs de ruptura de Poveda. Resultat mitja part 1-1.\nEn la segona part, a nivell defensiu l’equip va millorar ja que el bloc no estava tant avançat i el rival no ens va generar perill. A nivell ofensiu, vam continuar generant perill al contraatac amb sortides ràpides per banda. Semblava que podia arribar el gol en qualsevol moment, però no va ser així, el rival va xutar una falta directa que va tocar al pal i el rebuig el van agafar i van marcar. Tot i que l’equip ho va intentar fins al final, no vam poder empatar el partit. L’actitud del jugadors va ser força bona ja que durant els 80 minuts es van esforçar per l’equip i van estar concentrats.


La Federació de Comerç del Cor d’Horta ha produït un curtmetratge titulat “Un petit regal pot canviar-ho tot”. El curt, de tres minuts i que està fet a l’estil de les campanyes de la loteria de Nadal, vol conscienciar sobre la importància que es mantingui el comerç de proximitat dels barris.\nLa Federació de Comerç del Cor d’Horta ha presentat el projecte nadalenc “Arbres amb ànima”, una iniciativa conjunta amb la Fundació Tres Turons i l’Ajuntament de Barcelona. Els usuaris de la Fundació Tres Turons, persones que pateixen trastorns mentals, han construït i pintat 170 arbres de 50 cm amb fusta de pi, que serviran per decorar les botigues del barri durant les festes.\nJordi Grau, nou president del Cor d'Horta i Mercat\nDesprés de 17 anys, l’Associació de Comerciants Cor d'Horta i Mercat té nou president. Arriba al càrrec, substituint Manuel Arias, amb les idees clares sobre el projecte que tirarà endavant en els propers anys. Jordi Grau i la junta potenciaran la participació dels associats i apostaran per les noves tecnologies.\nLa botiga El Colorao, al barri del Guinardó, ha guanyat el Premi Comerç de Barcelona en la categoria de proximitat. El jurat en reconeix la tasca comercial, que aposta per la venda de productes elaborats per artesans i dissenyadors locals.\nVitrallet Studio, art i moda al barri d'Horta\nVitrallet Studio és una galeria d’art i moda que s’acaba d’inaugurar al barri d’Horta. El projecte és un treball de fi de màster de Gemma Collell, graduada en història de l’art i que ara està acabant un màster en Comunicació de moda. Es tracta d’un local semi-clandestí, ubicat en el sotarrani d’un establiment del carrer de Baixada de la Plana.\nEl Guinardó prepara un pla de dinamització comercial\ndijous, 13 d'abril de 2017\nUna vintena d’entitats del Guinardó han participat en l’elaboració d’un estudi de la situació actual del comerç al barri per implementar un pla de dinamització de les botigues i establiments de la zona. Les obres del mercat han condicionat la situació del comerç, han tancat un nombre considerable de botigues mentre s’han dut a terme, però ara ofereixen una sèrie d’oportunitats que el consistori i els comerciants volen aprofitar.\nComerços amb consciència verda, Cor d'Horta\nDonar suport i promocionar el comerç sostenible. Aquest és l’objectiu de la campanya "Consciència verda" de l’associació de comerciants Cor d’Horta i Mercat. És una manera de conscienciar els ciutadans però també de premiar i potenciar els establiments que reciclen, que són accessibles o que ofereixen productes sense gluten o de quilòmetre 0.\nCor d'Horta i Mercat estrenen local\nLa Federació de Comerç Cor d’Horta i Mercat ha canviat de local. Ha deixat l’espai que ocupava al passatge de Vila i Rossell des de l’any 2000 i ara l’oficina està ubicada al local 5 de les Galeries d’Horta, a la plaça d’Eivissa. Un dels motius del canvi ha estat la finalització del contracte de lloguer, ja que per renovar-lo demanaven un augment considerable del preu.\nCalendari solidari al Carmel per a la Casa Ronald Mcdonald\nConcurs per realitzar el calendari solidari d'Horta del 2017\nNova ruta de tapes d'estiu a Horta\nTanca l'emblemàtica pastisseria Mayol a Horta